Михаил Лермонтов
Ангел

Превод от руски: Борис Младенов-Young, 2011

chitanka.info

Сред нощ в небесата летял ангел бял

и песен божествена пял;

и облаци рой, и звезди и луната

се вслушвали в песента свята.

Той пял за душите безгрешни, отвъд,

блаженстващи в райския кът.

За бог всемогъщи той искрено пеел

и чисти възхвали лелеел.

Той носил в ръцете си млада душа

към свят на сълзи и тъга;

и в тази душа, песента му красива

останала — няма, но жива.

И пълна с желания, дълго в света

копняла и чезнела тя.

Уви! Не заместили химните звучни

онез земни музики скучни!

М. Ю. Лермонтов

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.